ગુજરાત પોલીસમાં ભરતી પ્રક્રિયા પૂર્ણ થતાં અનેક પીએસઆઈની જગ્યા ભરાઈ છે, પરંતુ આગામી દિવસોમાં પીએસઆઈ ટુ પીઆઈનાં પ્રમોશન આવવાનાં હોઈ ફરી એક વાર શહેરમાં એક સાંધો ત્યાં તેર તૂટે તેવી પરિસ્થિતિ સર્જાશે. અધિક પોલીસ કમિશનર (વહીવટ) આર.જે. સવાણીએ જણાવ્યું હતું કે શહેરમાં હાલ ૩૦૦ પીએસઆઈની ઘટ છે અને જે પોલીસ સ્ટેશન વિસ્તારમાં ગુનાખોરીનું પ્રમાણ વધુ છે ત્યાં બે પીઆઈ અને બાકીમાં એક પીઆઈ મૂકવામાં આવ્યા છે.